section_heading: 1943.–1954.
paragraph_text: U lipnju 1946. godine grad odlučuje i formalno ustrojiti takvo društvo da bi reprezentativni gradski klub mogao nastupiti kao gost iz Julijske Krajine u prvom poslijeratnom izdanju jugoslavenskih natjecanja, pa Fiumana postaje dvojezično Fiskulturno Društvo Kvarner - Società Cultura Fisica Quarnero. U njemu je odmah nastavila djelovati većina igrača, upravnika i navijača kluba, koji nastavljaju nastupati na stadionu Kantrida i raditi u dotadašnjim klupskim prostorijama. Sama ideja novog brenda za gradski klub je začeta po prijedlogu gradskog sportskog djelatnika i upravnika Fiumane Ettorea Mazzierija uz skupinu drugih članova Fiumane koji su znali da staro ime kluba neće biti prihvaćeno u Beogradu.<ref> Novim predsjednikom je imenovan dr. Luigi Sošić, dok je za prvog poslijeratnog trenera riječkog kluba izabran Hans Bloch. Prvu utakmicu pod imenom Kvarner-Quarnero je klub odigrao na domaćem terenu protiv splitskog Hajduka, pobijedivši ga 2:0 pogodcima Petronija i Norija. Društvu je kao i ostalima u novoj državi dodano više sportskih sekcija, svega 11, koje su u raznim poljima dosegle izvrsne rezultate: u boksu, mačevanju, košarci i tenisu. Međunarodni teniski prvak Orlando Sirola je karijeru započeo prije egzila upravo u Kvarneru. U rujnu 1946. klub sudjeluje u prvom izdanju Jugoslavenske lige, poslije što je odigrao play-off s Unione Sportiva Operaia iz Pule i postao predstavnik Julijske krajine u prvenstvu. No na kraju godine ispada iz lige zbog političke odluke da se favorizira i pogura Ponziana, koja je sezonu završila dva mjesta ispod Rijeke. Zbog propagandnih ciljeva bilo je potrebno zadržati interes Tršćana u Jugoslavenski nogomet.